เรื่องร้องเรียน: เนื่องจากซอยสุเหร่าคลองหนึ่ง13 มีการทำถนนและท่อระบายน้ำมาตั้งแต่ปลายปี 65 กำหนดแล้วเสร็จตามป้ายประกาศบอกว่าจะแล้วเสร็จกุมภาพันธ์ 66 แต่จนป่านนี้ก็ยังไม่เสร็จ ทำบ้างไม่ทำบ้าง และยังมีการเอาสิ่งก่อสร้างมาวางไว้กีดขวางการจราจรเพิ่มอีก ทำให้รถเข้าออกลำบากมากกว่าเดิมเพราะรถจะสวนทางกันลำบาก ไม่เข้าใจว่าทำไมถึงไม่ทำเป็นช่วงๆไป เสร็จจากช่วงนึงแล้วก็ค่อยทำอีกช่วงนึง ทำตลอดซอยแบบนี้พร้อมกัน รถแทบจะไม่มีทางหลบให้กันอยู่แล้ว รบกวนหน่วยงานที่เกี่ยวข้องช่วยตรวจสอบการทำงานไม่ให้ล่าช้าแบบนี้ เพราะถ้ายังทำบ้างไม่ทำบ้างแบบนี้ปลายปีหน้าก็คงไม่เสร็จหรอกค่ะ
การดำเนินการของเจ้าหน้าที่: ปัจจุบันได้ดำเนินการก่อสร้างปรับปรุงถนนซอยสุเหร่าคลองหนึ่ง 13 และซอยสุเหร่าคลองหนึ่ง 13 แยก 2 แขวงบางชัน เขตคลองสามวา กทม. เสร็จเรียบร้อยแล้วตามรูปถ่ายที่แนบมาพร้อมนี้  # ขอขอบคุณผู้แจ้งข้อมูลมากค่ะ
ความเห็นของผู้แจ้ง: ที่ให้คะแนน 3 เนื่องจากคิดว่าควรจะมีการอัพเดทข้อมูลหลังจากที่แจ้งเรื่องไปให้เร็วกว่านี้ค่ะ เนื่องจากเคสนี้ แจ้งเรื่องไปตั้งแต่เดือนมีนา แต่เพิ่งจะอัพเดทข้อมูลให้ตอนต้นเดือนสิงหา จึงคิดว่ามีการอัพเดทข้อมูลล่าช้าเกินไปค่ะ
พื้นที่: แขวงบางชัน เขตคลองสามวา กรุงเทพมหานคร